Гилбърт Честъртън
Легендата за Артур

Превод от английски: Добромир Кралчев, 2008

chitanka.info

Съвременни мъдрецо, ти си цар

в умуването, не във мъдростта.

За теб димът е липса на пожар,

възходът липса е на висота.

Как мислиш ти, какъв човек е бил

на Камелот владетелят любим?

Та бездната на времето надвил,

пребъдва споменът незаличим!

Умеел, с великани влязъл в бран,

да съкруши надменната им мощ.

И взорът хорски, в него упован,

го окръжава с блясък и разкош.

Под славния му стяг — бойци безчет.

Цял свят да беше, пак се би побрал.

На тайно място векове наред

вълшебство пази трона опустял.

По-силна от годините, живей

безсмъртна приказка за смъртен грях.

А ти, мъдрецо, казваш ми: „Недей

легенда с факт да смесваш тъй без страх.“

Спокойно! И защо е тоз отпор?

Легенда ти не си, в туй няма спор.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.